40. ehdottaa, että komissio toteuttaa kattavan tutkimuksen olemassa olevista riidanratkaisumenettelyjä
suorittavista järjestöistä ja niiden toiminnasta, jotta voidaan yksilöidä muiden sellaisten aloitteiden ja tuentarve EU:n tasolla, jotka voisivat täydentää Euroopan kuluttajakeskusten verkostoa ja jotka olisivat myösparemmin kohdennettuja uusien jäsenvaltioiden erityistilanteeseen;
41. kannustaa perustamaan kaikkiin jäsenvaltioihin riippumattomia kuluttajansuojavirastoja, joilla on täy-
det valtuudet nostaa kanne kansallisissa tuomioistuimissa kuluttajien etujen suojaamiseksi;
42. kannustaa kumpaakin budjettivallan käyttäjää harkitsemaan taloudellisten resurssien lisäämistä
kuluttajansuojan vahvistamiseksi uusissa jäsenvaltioissa tämän päätöslauselman mukaisesti;
43. korostaa, että EU:n toimielinten olisi edelleen keskityttävä kuluttajansuojaan uusissa jäsenvaltioissa,
koska vakavia huolen aiheita on yhä olemassa, kuten tässä päätöslauselmassa on esitetty;
44. ehdottaa, että EU:n toimielimet sisällyttävät kuluttajansuojakysymykset kaikkeen lainsäädäntö-
työhönsä ja muuhun työhönsä ottaen erityisesti huomioon uusien jäsenvaltioiden erityistilanteen; korostaa,että on erityisen tärkeää ottaa huomioon uusien jäsenvaltioiden erityistilanne kuluttajia ja terveyttä koskevanstrategian yhteydessä;
*
**
45. kehottaa puhemiestä välittämään tämän päätöslauselman neuvostolle, komissiolle ja jäsenvaltioiden
hallituksille.
P6_TA(2005)0527
Suora valtiontuki aluekehityksen välineenä
Euroopan parlamentin päätöslauselma suorasta valtiontuesta aluekehityksen välineenä
(2004/2255(INI))
Euroopan parlamentti , joka
—ottaa huomioon Euroopan komission tiedonantoluonnoksen kansallista aluetukea koskevista suunta-
viivoista vuosille 2007 –2013 jäljempänä ”suuntaviivaluonnos ”,
—ottaa huomioon komission kilpailun pääosaston laatiman epävirallisen asiakirjan jäsenvaltioiden asian-
tuntijoiden kanssa pidettävässä ensimmäisessä monenvälisessä kokouksessa käytävää keskustelua varten,
—ottaa huomioon EY:n perustamissopimuksen 87 artiklan 3 kohdan, 158 artiklan ja 299 artiklan
2 kohdan,
—ottaa huomioon komission tiedonannon: kolmas taloudellista ja sosiaalista koheesiota käsittelevä kerto-
mus (KOM(2004)0107),
—ottaa huomioon 22. huhtikuuta 2004 antamansa kannan taloudellista ja sosiaalista koheesiota käsitte-
levästä kolmannesta väliraportista (1),
—ottaa huomioon 12. huhtikuuta 2005 vahvistamansa kannan ehdotukseen Euroopan parlamentin ja
neuvoston asetukseksi yhteisestä tilastollisten alueyksiköiden nimikkeistöstä (NUTS) annetun Euroopanparlamentin ja neuvoston asetuksen (EY) N:o 1059/2003 muuttamisesta T šekin, Viron, Kyproksen,
Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisenjohdosta (
2),
(1) EUVL C 104 E, 30.4.2004, s. 1000.
(2) Hyväksytyt tekstit, P6_TA(2005)0083.23.11.2006 FI C 286 E/501 Euroopan unionin virallinen lehti
Torstai 15. joulukuuta 2005
—ottaa huomioon 6. heinäkuuta 2005 antamansa päätöslauselman ehdotuksesta neuvoston asetukseksi
Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä sään-nöksistä (
1),
—ottaa huomioon Lissabonin strategian ja Göteborgin strategian tavoitteet,
—ottaa huomioon Barcelonan ja Göteborgin Eurooppa-neuvostojen päätökset ja erityisesti määräykset,
joiden mukaan jäsenvaltiot sitoutuivat vähentämään valtiontukien tasoa Euroopan unionissa ja rajoitta-
maan ne yhteisen edun mukaisiin kohteisiin mukaan luettuina taloudellinen ja sosiaalinen koheesio,
—ottaa huomioon työjärjestyksen 45 artiklan,
—ottaa huomioon aluekehitysvaliokunnan mietinnön (A6-0364/2005),
A. katsoo, että koheesiopolitiikat ja valtiontukipolitiikat ovat toisiaan täydentäviä ja että rakennerahastojen
sääntelyn ja alueellisten tukien suuntaviivojen pitäisi olla mahdollisimman yhtenäisiä, erityisesti mää-riteltäessä tukea saavat maantieteelliset alueet,
B. katsoo, että koska suorilla valtiontuilla on keskeinen tehtävä alueellisessa kehityksessä, ne ovat merkit-
tävä väline ensisijaisen koheesiotavoitteen saavuttamisessa, ja että sen vuoksi niihin on käytettävä eriy-
tettyä lähestymistapaa markkinatalouden puitteissa valtiontukiin yleisesti sovellettavassa kohtelussa,
C. katsoo, että valtiontuilla on vaikutusta Euroopan unionin sisäiseen taloudelliseen, sosiaaliseen ja alueelli-
seen koheesioon,
D. ottaa huomioon, että useimmat jäsenvaltiot ovat vähentäneet valtiontukea ja suunnanneet sen EU:n
strategian mukaisiin monialaisiin tavoitteisiin ja että tuen suuntaaminen koheesiotavoitteisiin ei alueelli-sen tuen supistuttua ole niin selvää,
E. katsoo, että koheesiotavoitetta olisi tuettava vahvistamalla alueellista ulottuvuutta,
F. katsoo, että tiettyjen epäsuotuisten alueiden ja taloudellisen kasvun alueiden taloudellisen kehityksen
edistämiseen tarkoitetuissa alueellisissa valtiontuissa otetaan huomioon, että kyseisen alueen strategistataloudellista kilpailukykyä on parannettava asianmukaisesti (EY:n perustamissopimuksen 87 artiklan3 kohdan c alakohta),
G. katsoo, että alueellisten valtiontukien vaikutuksia arvioitaessa komission olisi otettava huomioon myös
valtiontuen kokonaisarvo (asukasta kohden) kullakin alueella,
H. ottaa huomioon, että suuntaviivaluonnoksella säännellään vain noin 10:tä prosenttia kaikista valtion-
tuista; katsoo, että valtiontuilla voidaan edistää talouskehitystä jälkeen jääneillä alueilla,
I. katsoo, että valtiontuen myöntämisen pitäisi olla täysin avointa, jotta sitä voidaan käyttää tasapainoisen
ja kestävän alueellisen kehityksen ja taloudellisen ja sosiaalisen yhteenkuuluvuuden vahvistamisen oikeu-denmukaisena välineenä ja jotta valtiontukien vaikutusanalyyseja voidaan sen avulla toteuttaa, mikämahdollistaisi ”parempaa vastinetta rahalle ”-periaatteen noudattamisen,
J. katsoo, että valtiontuen kriteereitä määritettäessä ja sen vaikutusta arvioitaessa olisi käytettävä useita
erilaisia kehittyneitä ja tarkkoja alueellisen kehityksen ja kilpailukyvyn indikaattoreita, kuten tietyllealueelle myönnetyn tuen kokonaismäärä,
K. katsoo, että aluetuen myöntämisen ensisijaisena tavoitteena tulisi olla kasvun edistäminen ja työpaikko-
jen luominen;
(1) Hyväksytyt tekstit, P6_TA(2005)0277.C 286 E/502 FI 23.11.2006 Euroopan unionin virallinen lehti
Torstai 15. joulukuuta 2005
1. panee merkille komission tiedonantoluonnoksen kansallista alueellista valtiontukea koskevista suunta-
viivoista vuosille 2007 –2013;
2. pyytää, että komissio ei hyväksy suuntaviivaluonnosta ennen kuin jäsenvaltiot päättävät Euroopan
unionin rahoitusnäkymistä ja alue- ja koheesiopolitiikan talousarvio hyväksytään;
3. katsoo, että oikeudenmukaisuuden periaatteen mukaisesti olisi EY:n perustamissopimuksen 87 artiklan
3 kohdan a alakohdan kaikissa luokissa tarkoitettujen alueiden ja kaikkein syrjäisimpien alueiden tuki-intensiteettien enimmäismäärien pysyttävä uudella ohjelmointikaudella samalla tasolla kuin edelliselläkaudella 2000 –2006;
4. pyytää, että ero saisi olla enintään 10 prosenttia, jotta vältetään yrityksien toimintojen siirrot sekä
niistä johtuva haitallinen kilpailu eri jäsenvaltioiden 87 artiklan 3 kohdan a alakohdan mukaisten epä-suotuisten alueiden välillä;
5. ehdottaa, että syrjäisimmille alueille olisi automaattisesti myönnettävä 87 artiklan 3 kohdan a ala-
kohdan mukainen asema ja että samalla tavoin kohdeltaisiin vakavista ja pysyvistä luonto-olosuhteisiin liit-tyvistä tai maantieteellisistä tai väestötieteellisistä vaikeuksista kärsiviä alueita;
6. painottaa koheesion kaikkien ulottuvuuksien merkitystä ja pyytää kiinnittämään asianmukaisesti huo-
miota maaseutualueisiin, teollisuuden rakennemuutosten vaikutuksille alttiiksi joutuneisiin alueisiin, taantu-viin kaupunkialueisiin sekä alueisiin, jotka kärsivät vakavista ja pysyvistä luonto-olosuhteisiin liittyvistä taiväestötieteellisistä vaikeuksista, kuten alueet, joissa väestötiheys on hyvin alhainen, rajat ylittävät alueet,saaristoalueet ja vuoristoalueet; kehottaa komissiota kuitenkin laatimaan yksityiskohtaiset perusteet, joidenavulla olisi mahdollista yksilöidä edellä mainitut alueet sekä myöntää niille tukea niiden ongelmia vastaavamäärä;
7. katsoo, että tilastovaikutusalueiden on säilytettävä asemansa 87 artiklan 3 kohdan a alakohdan mukai-
sina alueina, kuten on jo todettu edellä mainitussa, taloudellista ja sosiaalista koheesiota käsittelevästä kol-mannesta kertomuksesta annetussa päätöslauselmassa, jossa kyseisille alueille taataan vastaava kohtelu kuinrakenne- ja koheesiorahastojen yleisissä säännöksissä määritetyille konvergenssitavoitealueille; pyytää senvuoksi pitämään tilastovaikutusalueita koskevat säännökset voimassa koko ohjelmointikauden eli vuoden2013 loppuun asti ilman, että tilannetta tarkastellaan uudelleen vuonna 2009;
8. pitää yleisesti ottaen myönteisenä sitä, että komissio aikoo käyttää työttömyysastetta lisäindikaattorina
tukikelpoisille alueille, jotka jäsenvaltiot määrittävät EY:n perustamissopimuksen 87 artiklan 3 kohdanc alakohdan mukaisesti, mutta korostaa, että on otettava käyttöön indikaattoreita, joilla osoitetaan selkeästialueellisen kehityksen erot, jotta jäsenvaltiot voivat paremmin arvioida alueiden suhteellista vaurautta ja sitenniiden tukikelpoisuutta;
9. panee merkille EY:n perustamissopimuksen 87 artiklan 3 kohdan c alakohdan mukaisesti tukikelpois-
ten lisäalueiden osoittamisen komission asettamien sellaisten maakohtaisten enimmäismäärien mukaan,joissa on otettu huomioon myös työttömyysasteiden vaihtelut alueiden välillä; kehottaa komissiota ottamaanväestön enimmäismäärän kohdalla käyttöön jakokriteerit, joissa otetaan huomioon tiettyjen jäsenvaltioidensuhteellisen epäsuotuisa asema, jotta ei määrätä ankaria seuraamuksia niille, joilla on huomattavia ja ilmeisiäalueellisia eroja, jotka johtuvat osittain sellaisten epäedullisten alueiden olemassaolosta, joilla on EY:nperustamissopimuksen 87 artiklan 3 kohdan a alakohdan mukainen asema; kehottaa näin ollen soveltamaanjo nykyisissä suuntaviivoissa vahvistettuja jakokriteerejä ja korjaavia toimia sekä hyväksymään tarpeellisenEU-25:n aluetukikelpoista väestönosaa koskevan enimmäismäärän pienen korottamisen;
10. katsoo, että taloudellisina kehitysalueina pidetyille alueille olisi annettava EY:n perustamissopimuksen
87 artiklan 3 kohdan c alakohdassa säädetty tuki-intensiteetin enimmäismäärä, jotta voidaan välttää se, ettätukitason äkillinen muutos estäisi saavutettua edistystä vakiintumasta;
11. toistaa kantansa, että kaikkien aluetukien, joihin sovelletaan EY:n perustamissopimuksen 87 artiklan
3 kohdan c alakohdassa tarkoitettua poikkeusta, on liityttävä jäsenvaltioiden noudattamaan yhdenmukaiseenja yhdennettyyn aluepolitiikkaan;23.11.2006 FI C 286 E/503 Euroopan unionin virallinen lehti
Torstai 15. joulukuuta 2005
12. kehottaa komissiota kiirehtimään jäsenvaltioita laatimaan avoimesti sekä taloudelliset periaatteet että
tilastolliset perusteet, joita ne aikovat käyttää määritellessään lopulliset EY:n perustamissopimuksen 87 artik-lan 3 kohdan c alakohdan mukaiset alueet; muistuttaa jäsenvaltioita, että määriteltäessä kansallisella tasolla87 artiklan 3 kohdan c alakohdan mukaisia alueita olisi kuultava paikallisia ja alueellisia hallintoelimiä;
13. pyytää komissiota varmistamaan, että alueiden toimivaltaiset viranomaiset voivat soveltaa
kumppanuusperiaatetta etusijan antamiseksi sellaisille investointihankkeille, jotka ovat erityisen hyödyllisiäkyseisille alueille, kuten suuntaviivaluonnoksessa on todettu;
14. pitää myönteisenä komission aikomusta ottaa käyttöön ylimääräinen turvaverkko, jotta varmistetaan,
että yksikään jäsenvaltio ei menetä enempää kuin 50 prosenttia ajanjaksolla 2000 –2006 tuen piirissä ole-
vasta väestöstä, mutta suosittaa, että komissio muuttaa turvaverkkoa alentamalla 50 prosentin kynnysarvoa,jotta vältetään ajanjaksolla 2007 –2013 tuen piirissä olevan väestön osuuden huomattava väheneminen;
15. vaatii, jotta vältettäisiin liian voimakasta tuen piirissä olevan väestön supistumista, EY:n perustamis-
sopimuksen 87 artiklan 3 kohdan c alakohdan mukaisille alueille siirtymäjärjestelmää, joka on samanlainenkuin 87 artiklan 3 kohdan a alakohdan mukaisesti tukikelpoisille alueille luotu siirtymäjärjestelmä;
16. pyytää komissiota ottamaan käyttöön tukien vähentymistä koskevan siirtymäajan nykyisen 87 artik-
lan 3 kohdan c alakohdan mukaisille alueille ja muuttamaan nuo alueet uudessa ehdotuksessa tuen piiriinkuulumattomiksi;
17. panee tyytyväisenä merkille komission ehdotuksen, jossa sallitaan jäsenvaltioiden käyttää alueellista
valtiontukea ratkaistakseen erityisiä talousongelmia, paikallistetut alueelliset ja NUTS III -tason alle jäävätvinoutumat mukaan lukien, jotka ilmenevät alhaisempana bruttokansantuotteena (BKT), korkeampana työt-tömyytenä tai jollain muulla hyväksytyllä talousindikaattorilla mitattuna, turvautumalla mahdollisuuteenmyöntää valtiontukea myös suuryrityksille; pitää tässä yhteydessä myönteisenä asianmukaisten bonustensoveltamista pk-yritysten osalta;
18. painottaa kuitenkin sellaisten indikaattorien hyödyllisyyttä, joiden avulla voidaan paremmin arvioida
tiettyjen alueiden kehitysongelmia;
19. korostaa tässä yhteydessä, että on tärkeää varmistaa vahva yhteisvaikutus mahdollisen tulevan
globalisaatiorahaston, jonka avulla on tarkoitus puuttua erityisesti rakenneuudistusten aiheuttamiin talous-ongelmiin, ja aluetukea koskevien suuntaviivojen välillä;
20. ottaa huomioon, että riittävän toimintatuen myöntäminen rakenteellisista vaikeuksista kärsiville
alueille on asianmukainen keino täydentää kyseisten alueiden saamaa investointitukea ja pitää myönteisenäkomission halua tarjota jäsenvaltioille mahdollisuutta toimia joustavasti tällä alalla;
21. odottaa komission harkitsevan mahdollisuutta hyväksyä toimintatukia alueille, jotka menettävät vuo-
den 2007 jälkeen EY:n perustamissopimuksen 87 artiklan 3 kohdan a alakohdan mukaisen aseman sekäsallivan sopivat korotukset toimintatukiin alueille, jotka kärsivät luontoon, maantieteeseen tai väestöön liit-tyvistä haitoista;
22. pitää myönteisenä, että komissio asetti tuelle tosiasiallisen enimmäiserotuksen alueilla, jotka saavat
vähemmän tukea ja joilla on yhteinen maaraja enemmän tukea saavan alueen kanssa ja suosittaa, että sään-nös koskisi myös alueita, joilla on yhteinen meriraja, alentamatta enemmän tukea saavien alueiden tuenenimmäismääriä;
23. pitää tervetulleena sitä, että komissio sallii jäsenvaltioiden myöntää merkittävästi enemmän alueellista
valtiontukea pk-yrityksille; ehdottaa, että lisäystä yhdenmukaistetaan ylöspäin ottamalla pk-yrityksien koh-dalla käyttöön yhtenäinen 20 prosentin määrä, jotta pienten yritysten kasvua ei tukahduteta;
24. uskoo myös, että horisontaalisen tuen suuntaviivoissa on otettava alueelliset erot asianmukaisesti
huomioon koheesiotavoitteiden turvaamiseksi, minkä vuoksi ne olisi pidettävä nykyisissä mittasuhteissa;C 286 E/504 FI 23.11.2006 Euroopan unionin virallinen lehti
Torstai 15. joulukuuta 2005
25. kehottaa näin ollen komissiota nostamaan lisää valtiontuen intensiteetin enimmäismäärää niin, että
siihen sisältyy köyhiä alueita hyödyttävä alueellinen osatekijä tapauksissa, joissa valtiontuki on myönnettyuusien horisontaalisen tuen suuntaviivojen perusteella; katsoo, että kyseistä horisontaalisen tuen lisätukeaolisi eriytettävä niin, että se vastaa suuntaviivaluonnoksen 41 –46 kohdassa hahmoteltua alueellisen tuki-
intensiteetin luokittelua;
26. kannattaa komission ehdottamaa alkuinvestoinnin määritelmää ja tukee erityisesti suuntaviivaluon-
noksen 31 kohdassa ja tämän jälkeisissä kohdissa tarkoitettua tukikelpoisten kulujen eriyttämistä pk-yritystenja suurten yritysten välillä ,mutta toivoo suurempaa joustavuutta, jotta voidaan ottaa huomioon mahdolliset
erityistilanteet silloin, kun tämä on perusteltua; kehottaa komissiota kuitenkin selventämään suuntaviiva-luonnoksen pohjalta, ovatko tuotteet ja palvelujen tarjoaminen tukikelpoisia; katsoo lisäksi, että alku-investointia määriteltäessä olisi yhä käytettävä nykyistä vaatimusta siitä, että investoinnin on johdettavaperustaviin muutoksiin tuotteen tai tuotantoprosessin järkiperäistämisessä, monipuolistamisessa tai uuden-aikaistamisessa, sillä tämä vaatimus näyttäisi olevan vähemmän rajoittava kuin vaatimus täysin uuden tuot-teen saattamisesta markkinoille;
27. ehdottaa nykyisen käytännön valossa, että komissio antaa jäsenvaltioille, jotka eivät ole ottaneet käyt-
töön yhteistä rahaa, mahdollisuuden soveltaa sen päivän vaihtokurssia, jona tukihakemus on otettu vastaan,hyväksyttyihin ohjelmiin kuuluvien hankkeiden osalta, koska tietyn tukitason on oltava tiedossa jo hankettaarvioitaessa eikä vasta päivänä, jona päätös tehdään;
28. kehottaa komissiota erittelemään yksityiskohtaisemmin, mitkä ovat tukikelpoisia menoja, jotta meno-
luokat voidaan laatia tarkemmin ja jotta tukikelpoisuutta koskeva päätöksenteko voidaan jättää jäsen-valtioille;
29. pitää myönteisenä, että komissio on todennut alueellisen tuen muodon voivan vaihdella ja pyytää
komissiota toteuttamaan tutkimuksen, jossa arvioidaan, minkä tyyppinen valtiontuki vaikuttaa edistävänalueellista kehitystä parhaiten ja sisältävän pienimmän riskin kilpailun vääristymisestä;
30. pitää tervetulleena komission aikomusta edellyttää, että tukikelpoisen aineettoman varallisuuden on
pysyttävä tukikelpoisella alueella, mikä varmistetaan asettamalla tietyt ehdot, jotka on vahvistettu suunta-viivaluonnoksen 53 kohdassa; pyytää kuitenkin selventämään, merkitseekö yrityksen siirtäminen yhdeltätukikelpoiselta alueelta toiselle myös sen ehdon rikkomista, jonka mukaan tukea myönnetään kyseisen inves-toinnin rahoittamiseen, vai antaako yksinomaan investoinnin siirtäminen ei-tukikelpoiselle alueelle aiheensäädettyihin seuraamuksiin;
31. pitää myönteisenä sitä, että väliaikaista ja asteittain vähenevää toimintatukea voidaan edelleen myön-
tää EY:n perustamissopimuksen 87 artiklan 3 kohdan a alakohdassa tarkoitetuille alueille, sillä edellytyksellä,että se kohdistuu selkeästi määriteltyihin alueellisen kehityksen pullonkauloihin ja on oikeasuhteista; kehot-taa komissiota kuitenkin määrittelemään tarkemmin toimintatukea koskevat tukikelpoisuuden perusteet;
32. pitää ilahduttavana, että toimintatukea, joka ei ole aleneva eikä ajallisesti rajattu, myönnetään edelleen
alueille, jotka kärsivät pysyvistä vaikeuksista;
33. katsoo, että kuljetuksesta aiheutuvat lisäkustannukset kattavaa toimintatukea voidaan edelleen myön-
tää syrjäisimmille ja harvaan asutuille alueille, mikäli tuki täyttää tietyt riippumattomat kriteerit, jotka onmääritetty suuntaviivaluonnoksen 79 kohdassa ja edellyttäen, että julkisia hankintoja koskevat säännöttakaavat sen, että valtiontukea saavat yhtiöt noudattavat oikeudenmukaista hinnoittelupolitiikkaa; katsoomyös, että tuen myöntäminen tulisi olla sallittua alueellisen kehityksen piristämiseksi sellaisilla alueillaEU:ssa, jotka kärsivät pysyvistä maantieteellisistä haitoista, kuten saaristo- tai vuoristoalueet, sillä se edistäisiEU:n sisäistä integraatiota;
34. ehdottaa, että toimintatukea myönnetään –yksilöidyt lisäkustannukset huomioon ottaen ja markki-
noille pääsyä koskevien yhtäläisten mahdollisuuksien edistämiseksi –myös valikoivasti tietyin ehdoin, kun
on kyse alueista, jotka kärsivät vakavista ja pysyvistä luonnonhaitoista tai väestötieteellisistä haitoista, kutenalueet, joissa väestötiheys on hyvin alhainen, väestökatoalueet, saaristoalueet, rajat ylittävät alueet ja vuoris-toalueet; kehottaa komissiota kuitenkin määrittelemään tarkasti toimintatukea koskevat tukikelpoisuus-perusteet edellä mainituille alueille;23.11.2006 FI C 286 E/505 Euroopan unionin virallinen lehti
Torstai 15. joulukuuta 2005
35. kehottaa tunnustamaan sen seikan, että liikenteelle annettavat suorat tuet voivat osaltaan auttaa lisää-
mään saaristoalueiden taloudellista yhdentymistä yhteisöön ja auttaa niitä käyttämään hyväksi maantieteel-listä asemaansa EU:ta ympäröivillä merialueilla;
36. pitää myönteisenä, että komissio on ottanut käyttöön tietyissä suuryritysten aineettomissa investointi-
hankkeissa valtiontuen kokonaismäärää koskevan enimmäisprosentin, jotta niiden rahoituksen kokonais-määrää suhteessa kokonaissijoituksiin voidaan rajoittaa;
37. korostaa, että yleisen vaatimuksen säilyttää investoinnit tietyllä alueella valtiontuen alaisina olisi vas-
tattava rakennerahastojen vaatimuksia;
38. tunnustaa, että investointien säilyttämistä alueella koskevan velvoitteen kesto on vahvistettu yleisesti
vähintään viideksi vuodeksi investoinnin valmistumisen jälkeen; kehottaa lisäksi soveltamaan tätä sääntöä
joustavasti, jotta innovointia ei tukahduteta korvaamalla kyseisen viiden vuoden aikana nopean teknologisenmuutoksen vuoksi vanhentuneet laitokset tai laitteet;
39. kehottaa komissiota määrittämään suhteellisuusperiaatteeseen pohjautuvat alueellista tukea koskevat
suuntaviivat tuen takaisinperimiseksi silloin, kun velvoitteita ei ole noudatettu;
40. katsoo, että EU:n tuet yritysten toiminnan siirtämiselle eivät tarjoa yhteisön tasolla mitään lisäarvoa ja
niitä olisi siksi vältettävä;
41. painottaa, että talouden kaikkia aloja olisi kohdeltava tasapuolisesti ja että kaikkien asianomaisten
oikeudellisten välineiden välisestä yhdenmukaisuudesta on pidettävä asianmukaisesti kiinni;
42. pitää periaatteessa myönteisenä, että komissio aikoo sisällyttää monialaisten puitteiden säännöt uusiin
alueellista tukea koskeviin suuntaviivoihin niissä ilmoitettuja intensiteettejä pienentämättä;
43. varoittaa, että komission ehdotus, jonka mukaan tukien enimmäisprosentin määritysperusteena käy-
tetään bruttoavustustasoa (toisin kuin edellisellä kaudella, jolloin verojärjestelmien erilaisuus otettiin huo-
mioon nettoavustusekvivalentteja käyttävän kaavan avulla), saattaa lisätä yrityksille myönnettävän tuen väli-siä eroja eri maissa eikä ota huomioon koheesiokriteeriä;
44. panee huolestuneena merkille, että enimmäismäärien alentamisesta tuki-intensiteetin enimmäis-
määrän vahvistamiseksi (BKT asukasta kohden) yhdessä laskentamenetelmän muutoksen kanssa (bruttotukieikä nettotuki) seuraa käytännössä tuen erittäin jyrkkä supistuminen ilman, että otetaan huomioon tuentehokkuutta lähentymisen ja koheesion välineenä; kehottaa siten tukien hallinnoinnin avoimuuden nimissäkomissiota perustelemaan objektiivisesti kyseisen muutoksen;
45. kehottaa komissiota edelleen käyttämään nettoavustusekvivalenttikaavaa laskettaessa valtiontukien
todellista vaikutusta alueelliseen kehitykseen;
46. pitää ilahduttavana avustettavien alueiden pienille yrityksille tarkoitettua uutta tukimuotoa sekä har-
vaan asuttuja alueita ja pieniä saaria koskevia erityistoimenpiteitä tukien yhteensoveltuvuuskriteerien puit-teissa;
47. pitää myönteisenä komission aikomusta laajentaa ryhmäpoikkeusta eli vapauttaa avoimet alueelliset
investointituet ennakkoilmoitusvelvollisuudesta ja suosittelee, että ryhmäpoikkeuksen piiriin kuuluvientukien enimmäismäärissä otetaan huomioon inflaatiokehitys;
48. korostaa, että poikkeussääntöihin on nimenomaisesti sisällytettävä jäsenvaltioille mahdollisuus ilmoit-
taa tukihankkeista ja komissiolle mahdollisuus arvioida niiden yhteensoveltuvuutta käyttäen joustavampiakriteereitä niin, että voidaan ottaa huomioon mahdolliset alueelliset tai alakohtaiset erityispiirteet sekäuutta luovat lähestymistavat;
49. edellyttää, että komissio tekee ryhmäpoikkeusten säännöistä yksinkertaiset ja avoimet, mutta että se
ottaa käyttöön asianmukaisen valvontajärjestelmän ryhmäpoikkeusten väärinkäytösten estämiseksi;C 286 E/506 FI 23.11.2006 Euroopan unionin virallinen lehti
Torstai 15. joulukuuta 2005
50. kehottaa komissiota tutkimaan, voidaanko vähimmäismäärän rajaa nostaa nykyisestä
100 000 eurosta, koska se helpottaisi pk-yritysten ja yritysten perustajien taakkaa ja vähentäisi byrokratiaa;
51. huomauttaa, että kansallinen valtiontuki on taloudellisen, sosiaalisen ja alueellisen yhteenkuuluvuuden
tärkeä rahoitusväline ja siksi se on sisällytettävä kansalliseen viitekehykseen ja hyväksyttävä osana moni-
vuotista kansallista ohjelmaa;
52. pitää myönteisenä komission aikomusta parantaa alueellisen valtionavun avoimuutta laajentuneessa
EU:ssa ja toivoo, että kaikki asianomaiset tahot voivat vaivatta tutustua kaikkien EU:ssa sovellettujen alue-tukijärjestelmien sääntöihin ja taustatietoihin;
53. kehottaa sisällyttämään rakennerahastoon liittyvät valtiontukea koskevat perussäännöt neuvoston
asetukseen, jossa säädetään Euroopan aluekehitysrahastoa, Euroopan sosiaalirahastoa ja koheesiorahastoakoskevat yleisistä säännöistä;
54. kiittää komissiota siitä, että se on ottanut huomioon parlamentin näkemykset kuulemisjakson aikana,
mikä johti suuntaviivaluonnoksen tarkistamiseen;
55. kehottaa puhemiestä välittämään tämän päätöslauselman neuvostolle, komissiolle ja alueiden komite-
alle.
P6_TA(2005)0528
Kehitysstrategia
Euroopan parlamentin päätöslauselma Euroopan unionin kehityspolitiikkaa koskevasta neuvoston janeuvostossa, Euroopan parlamentissa ja komissiossa kokoontuneiden jäsenvaltioiden hallitusten
edustajien yhteisestä lausumasta ”Euroopan konsensus kehityspolitiikasta ”
Euroopan parlamentti , joka
—ottaa huomioon, että 21. ja 22. marraskuuta 2005 pidetyssä yleisten asioiden ja ulkosuhteiden neuvos-
tossa saavutettiin yhteisymmärryksessä komission kanssa konsensus neuvoston ja neuvostossa, Euroo-pan parlamentissa ja komissiossa kokoontuneiden jäsenvaltioiden hallitusten edustajien yhteisestäEuroopan unionin kehityspolitiikkaa koskevasta lausumasta ”Euroopan konsensus kehityspolitiikasta ”,
—ottaa huomioon neuvoston ja komission 10. marraskuuta 2000 hyväksymän Euroopan yhteisön
kehitysyhteistyöpolitiikan linjanmäärityksen,
—ottaa huomioon Cotonoussa 23. kesäkuuta 2000 allekirjoitetun AKT –EY-kumppanuussopimuksen ja
sen muuttamisen Luxemburgissa 25. kesäkuuta 2005 tehdyn sopimuksen,
—ottaa huomioon 8. syyskuuta 2000 annetun vuosituhatjulistuksen, jossa esitellään kansainvälisen yhtei-
sön yhdessä laatimat vuosituhannen kehitystavoitteet köyhyyden nujertamiseksi,
—ottaa huomioon 17. marraskuuta 2005 antamansa päätöslauselman neuvoston, Euroopan parlamentin
ja komission yhteisestä lausumasta ”Euroopan konsensus kehityspolitiikasta ”(
1), 17. marraskuuta 2005
antamansa päätöslauselman Afrikan kehitysstrategiasta (2) ja 12. huhtikuuta 2005 antamansa päätös-
lauselman Euroopan unionin tehtävistä vuosituhannen kehitystavoitteiden saavuttamiseksi (3),
—ottaa huomioon työjärjestyksen 103 artiklan 2 kohdan;
(1) Hyväksytyt tekstit, P6_TA(2005)0446.
(2) Hyväksytyt tekstit, P6_TA(2005)0445.
(3) Hyväksytyt tekstit, P6_TA(2005)0115.23.11.2006 FI C 286 E/507 Euroopan unionin virallinen lehti
Torstai 15. joulukuuta 2005